Američka pomoć meksičkim malim poduzetnicima
Američka pomoć meksičkim malim poduzetnicima. Kako mikro-krediti američkih dobrotvornih organizacija pomažu nekim stanovnicima Tijuane.
Grad Tijuana koji se nalazi na meksičkoj granici sa Californijom, suočava se sa recesijom ali i manjim brojem turista. Mikro-krediti američkih dobrotvornih organizacija pomažu nekim stanovnicima Tijuane da prodju kroz taj težak period. Nekada prepune ulice Tijuane su sada gotovo prazne. Turisti se ovog grada klone nakon izvještaja o porastu kriminala i obračuna meksičkih kriminalaca koji se bave trgovinom droge i ovom gradu u kojem živi više od milion i po stanovnika. Tijuana nje bila ozbiljno zahvaćena epidemijom svinjske gripe koja je Meksiko pogodila prije nekoliko mjeseci. Medjutim slike ljudi sa maskama na licima u Meksiko City-u su turiste takodjer držali na oprezu i daleko i od Tijuane. U najsiromašnijim četvrtima ovog grada, poznatijim kao kolonije, ljudi kao što je Socorro Villavicienco bore se za opstanak. Ona je meksička Indijanka iz južnog Meksika, ima 39 godina i sedmoro djece. Turistima prodaje narukvice i ogrlice od sitnih perlica , a materijal kupuje novcem koji je dobila iz mikro kredita američke dobrotvorne organizacije World Vision. Ona, medjutim, kaže da je strah od kriminala koji je turiste spriječio da dodju smanjio i njenu prodaju: Američki zvaničnici su turiste pozvali na pozornost, ali im naravno nisu zabranili da putuju. U drugoj koloniji, Maria del Refugio Salazar, pripada jednoj ženskoj kooperativi, koja takodje prima mikro-kredite od organizacije World Vision. Ona i njeni susjedi se bore da svoje male poslove održe u životu. Prodavač auto dijelova, Jose Juan Ramirez Bribiesca, takodjer osjeća pritisak ekonomske krize i osljanja se na mikro kredit za pomoć. I sve to utječe na otežanje cijele situacije kaže Noe Martinez Vidal, direktor ovog pograničnog programa organizacije World Vision.